Jozias slavi blagdan Pashe


Jozias slavi blagdan Pashe 	
		
	(2 Krlj 23.2123)	
		
	35       1 Jozias proslavi *Pashu GOSPODOVU u Jeruzalemu i žrtvova Pashu četrnaestog dana prvog mjeseca. 2 On podstaknu svećenike u njihovim službama i osmjeli ih u službi Kuće GOSPODOVE. 3 On reče *levitima zaduženim obučiti sav Izrael, onima koji bijahu *sveti za GOSPODA: ” Da vi stavite sveti *kovčeg u Kuću koju je izgradio kralj Izraela Solomon, sin Davidov, to neće biti teret za vaša pleća. Sada, služite GOSPODA svojeg Boga i njegov narod Izrael. 4 Ustrojite se po obiteljskim zadrugama prema vašim službama, prema dokumentima kralja Izraelovog, Davida1 i njegovog sina Solomona. 5 Držite se u *svetištu prema podjelama obiteljskih zadruga svoje braće, ljudi iz naroda, i prema podjeli levitskih obiteljskih zadruga. 6 Žrtvujte Pashu2 posvetite se i poduprite svoju praću u primjeni riječi GOSPODOVE dane putem Mojsija.“ 7 Jozias pribavi ljudima sitne stoke, janjaca i koza; zbroj žrtava Pashe za sve one koji se ondje nađoše dosegnu broj od 30.000, više 3.000 goveda, podrijetlom s kraljevskih dobara. 8 Njegovi dostojanstvenici darežljivo priskrbiše narodu, svećenicima i levitima: Hilkija, Zekarijahu i Jehiel, upravitelji Kuće Božje, dadoše svećenicima za žrtve Pashe 2.600 janjaca i 300 goveda. 9 Konanijahu i njegova braća Šemajahu i Netanel, Hašabijahu, Jehiel i Jozabad, glavari levitski, priskrbiše levitima za žrtve Pashe 5.000 janjaca i 500 goveda. 10 Služba bi ovako ustrojena: svećenici stajahu na svojim mjestima i leviti u svojim službama, prema zapovjedi kraljevoj. 11 Žrtvova se Pasha, svećenici primiše i sasuše krv, a leviti obaviše rasijecanje. 12 Nakon što dadoše njihov dio ljudima iz naroda, prema podjelama obiteljskih zadruga, oni ostaviše na stranu dio za ponuditi GOSPODU u holokaust1, kako je pisano u knjizi Mojsijevoj. Isto tako učiniše i za goveda. 13 Oni ispekoše na vatri pashalno janje, prema pravilu, dok druga sveta jela skuhaše u loncima, ćupovima i kazanima, i potrčase to odnijeti svem narodu. 14 Potom oni prirediše  za sebe i za svećenike, jer svećenici, sinovi Aaronovi, biše zauzeti nuđenjem holokausta i masnog sve do noći; leviti prirediše također za sebe i za svećenike, sinove Aaronove. 15 Pjevači, sinovi Asafovi, ostadoše na svojim mjestima, prema propisima Davida, Asafa, Hema,a i Jedutuna, vidovnjaka Kraljeva; isto kao i vratari što ostadoše kod svakih vrata. Oni ne prekinuše svoju službu, budući da leviti, njihova braća, sprmiše za njih. 16 Sva služba GOSPODOVA  bi ustrojena u onaj dan u slavljenju Pashe i nuđenju holokausta na *oltaru GOSPODOVOM, prema propisu kralja Joziasa. 17 Tako sinovi Izraelovi1 koji bijahu nazočni proslaviše Pashu u onaj dan i blagdan *beskvasnih kruhova tijekom sedam dana. 18 Ni jedna slična Pasha ne bijaše proslavljena u Izraelu od vremena *proroka Samuela, i ni jedan kralj Izraelov ne načini takve Pashe kakvu prirediše Jozias, svećenici, leviti, svi Judejci i Izraeliti nazočni i stanovnici Jeruzalema. 19 Ta Pasha bi proslavljena osamnaeste godine Joziasove vladavine.	

Druga knjiga kronika